**Poštovane kolegice i kolege,**

Zahvaljujemo svima koji su do sada ispunili upitnik o korištenju Portala zdravlja.

**Ovim putem podsjećamo sve one koji još nisu ispunili poslani upitnik da isti mogu ispuniti do 31.05.2022.**

Obzirom da stanovništvo postaje sve starije, s većim brojem kroničnih bolesti i mulitmorbiditeta, sukladno tome se povećava i opterećenje zdravstvenog sustava, a i povećava se potreba za unaprjeđenjem sustava zdravstvene skrbi kako bi postao što koordiniraniji i sveobuhvatniji na korist samog pojedinca.  Da bi se omogućilo isto, potrebna su inovativna rješenja koja uključuju uporabu novih tehnologija, proizvoda  i organizacijskih promjena.

The Joint Action on implementation of digitally enabled integrated person-centered care (JADECARE) je projekt koji je dio niza inicijativa EU kojima se utvrđuju strategije suočavanja s problemima prilikom transformacije zdravstvenog sustava u EU. JADECARE pruža informacije vezano za jačanja kapaciteta i mogućnosti transformacije zdravstvenog sustava s naglaskom na prelazak na digitalizirani osobniji pristup pacijentu kao pojedincu.

Inovativni digitalni alati i usluge imaju svoj potencijal i dosad su se  pokazale vrlo korisnima u primjerima dobre prakse i to na način da su olakšavale promjenu zdravstvenog sustava u sustav koji je usmjereniji na pojedinca i omogućava ciljanu i poboljšanu skrb. Upravo bi provedba projekta JADECARE mogla pridonijeti inovativnom, učinkovitom i održivom zdravstvenom sustavu pritom omogućavajući ekspertizu i dijeljenje primjera dobre prakse rješenja zdravstvene skrbi koje je usmjereno na pojedinca uz digitalizaciju sustava.

Voljni smo **svim zainteresiranim liječnicima omogućiti dodatne informacije i pomoć o mogućnosti korištenja Portala zdravlja.** U tu svrhu pripremljen je vrlo kratak on-line upitnik na poveznici <http://survey.hzjz.hr/limesurvey/index.php?r=survey/index&sid=845758> te vas ljubazno molimo da ga ispunite (trajanje ispunjavanja do najviše 5 minuta).

**Na kraju, pozivamo Vas na on-line  sastanak** na kojem bismo vam detaljnije predstavili planirane aktivnosti, te Vas molimo za povratnu informaciju do 31.05.2022. g. na e-mail [medicina.rada@hzjz.hr](mailto:medicina.rada@hzjz.hr), [epidemiologijanezarazna@hzjz.hr](mailto:epidemiologijanezarazna@hzjz.hr) ili na telefon 01/6474-351, 091/4683-018 o zainteresiranosti kao bi vam mogli poslati datum i vrijeme održavanja sastanka. Uključivanje liječnika obiteljske medicine u aktivnosti koje nudi projekt a u svrhu unaprjeđenja komunikacije i edukacije pacijenata, osobito onih koji boluju od kroničnih bolesti je od iznimne važnosti.

Srdačan pozdrav,

Hrvatski zavod za javno zdravstvo